Täna 20 aastat tagasi, astus ametlikult ellu Eesti Muinsuskaitse Selts. Kirjutan neid ridu hetkel, kui on  algamas seda tähistav pidulik aktus. Ise selles täna kahjuks osaleda ei saa, sest Toompeal on tihe tööpäev - ees seisab 2008.aasta eelarve vastuvõtmine. On hea, et selles eraldatakse erinevate allikate kaudu muinsuste restaureerimisele rohkem raha kui kunagi varem. Eriti oluline on kirikute restaureerimise programmi tõhus käivitumine. 20 aastat tagasi oli see asutava Muinsuskaitse Seltsi üheks eesmärgiks. Loomulikult sooviksid muinsuskaitsjad, et rohkem finantseerimist leiaksid ka teised muinsuskaitseobjektid,  kuid on hea, et vähemalt teatud alal oleme nüüd otsustavalt edasi liikunud.